《山光寺送献臣》
宋代·刘敞

嘉集常苦难，送归岂辞远。舣舟故相逐，携手行自挽。

古寺何崔巍，深林象岩巘。幽寻取乘兴，造适非素选。

寒泉冰深池，衰草被长坂。岁穷景萧条，僧老意缱绻。

胜赏竟谁同，相知幸非晚。离怀自无极，日暮仍忘返。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。